I tiden mellom 2004 og 2008 brukte Posthum det meste av sin tid på å definere egen stil og jobbe i øvingslokalet. De utga debutalbumet både på CD og vinyl via Folter Records i 2009. Senere det året dro de med Satyricon, Shining og Dark Fortress for å gjøre en 21-dagers europaturne. Etter nok en turne med Nargaroth og Chaos Invocation, en norsk turne med Endezzma som støtte, festival og konserter, spilte de inn sitt andre album i 2011; som ble sluppet på det norske plateselskapet Indie Recordings i september 2012. Måneden etter gjorde de en norsk turné med Sólstafir og Dunderbeist.